***ԿԱԼԻՖՈՐՆԻԱՅԻ ԱՌՈՂՋ ԵՐԵԽԱՆԵՐ ՀԱՐՑԱԽՈՒՅԶԻՆ ՄԱՍՆԱԿՑՈՒԹՅԱՆ ՀԱՄԱՁԱՅՆՈՒԹՅՈՒՆ***

***Ուսումնական տարի***

***ՄԻՋԻՆ/ԱՎԱԳ ԴՊՐՈՑՆԵՐ***

Հարգելի ծնող կամ խնամակալ,

Խնդրվում է, որ Ձեր երեխան մասնակցի մեր դպրոցում անցկացվող Կալիֆորնիայի Առողջ երեխաներ հարցախույզին (California Healthy Kids Survey, CHKS), որի հովանավորը Կալիֆորնիայի Կրթության վարչությունն է։ Սա շատ կարևոր հարցախույզ է, որը կնպաստի մեր երեխաների առողջության ու բարեզգացողության ամրապնդմանը, կբարելավի դպրոցի ուսումնական միջավայրն ու կօգնի պայքարել այնպիսի երևույթների դեմ, ինչպիսիք են թմրանյութերի չարաշահումն ու բռնությունը։ *Հարցախույզին Ձեր երեխայի մասնակցությունը պարտադիր չէ։ Մասնակցությունը կամավոր է և պահանջում է Ձեր թույլտվությունը*։

**Հարցախույզի բովանդակությունը**. Հարցախույզի նպատակն է՝ տեղեկատվություն հավաքել զարգացման հարցերով երիտասարդությանը տրամադրվող օժանդակության; դպրոցի հետ կապի և ուսումնական գործընթացի առջև ծառացած խոչընդոտների; դպրոցական անվտանգության; ալկոհոլի, ծխախոտի և այլ թմրանյութերի օգտագործման; ընկճախտի և ինքնասպանության ռիսկի; թվացյալ սեռական կողմնորոշման; ինչպես նաև վարքագծի այնպիսի չափանիշների վերաբերյալ, ինչպիսիք են ֆիզիկական ակտիվությունն ու սննդառության սովորությունները։

Հարցաշարը կարող եք զննել դպրոցի գրասենյակում, կամ առցանց՝ Ձեր դպրոցական շրջանի կայքում․ [INSERT DISTRICT WEB ADDRESS]։

Այս հարցախույզի արդյունքները ներառվում են CHKS-ի՝ շրջանի և քաունթիի մակարդակով կազմվող զեկույցներում։ Ձեր շրջանի զեկույցին ծանոթանալու համար այցելեք https://calschls.org/reports-data/search-lea-reports և ներմուծեք շրջանի անունը։

**Սա կամավոր է․** Ուսանողը, որը Ձեր թույլտվությամբ համաձայնում է մասնակցել, պարտավոր չէ պատասխանել այն հարցերին, որոնց չի ցանկանում պատասխանել, և կարող է հարցախույզին իր մասնակցությունը դադարեցնել ցանկացած պահի։

**Սա անանուն է․** Հարցախույզի թերթիկներին կամ տվյալներին ոչ մի անուն չի կցվի, և դրանցում ոչ մի անուն չի գրանցվի։ Արդյունքները վերլուծաբաններին կտրամադրվեն միայն խորհրդապահական վերահսկողության խիստ ընթացակարգի ներքո։

**Անցկացումը․** Հարցախույզը կանցկացվի [DATE OF SURVEY ADMINISTRATION].

**Հավանական ռիսկերը․** Երեխային որևէ ֆիզիկական վնասի պատճառման ռիսկ հայտնի չէ։ Հոգեբանական կամ սոցիալական վնասի ռիսկայնությունը շատ ցածր է։ Հարցախույզի անցկացման անցած 25 տարվա ընթացքում որևէ նման դեպք չի արձանագրվել։ Հազվադեպ պարագաներում, հարցերից որոշ անհարմարություն կարող է առաջանալ։ Եթե անձնական բնույթի որևէ հարց առաջանա, ապա դպրոցի խորհրդատվական ծառայությունները պատրաստ կլինեն պատասխանել դրան։

**Հավելյալ տեղեկատվության համար․** Հարցախույզը մշակվել է WestEd-ի կողմից, որը հանրային, ոչ-շահութաբեր կրթական կազմակերպություն է։ Եթե այս հարցախույզի, կամ Ձեր իրավունքների մասին որևէ հարց ունեք, ապա խնդրում ենք զանգահարել շրջանին՝ հետևյալ հեռախոսահամարով․ [INSERT NAME AND PHONE NUMBER OF DISTRICT CONTACT]։

------------------------------------------------------------------------------------------------------------------------------------------------------------

Եթե չեք ցանկանում, որ Ձեր երեխան մասնակցի, ապա կարող եք դիմել հետևյալ հասցեով․

[INSERT CONTACT INFORMATION (E.G., ADDRESS, PHONE NUMBER, E-MAIL). WE RECOMMEND USING A SINGLE POINT OF CONTACT.]